বেলাৰুচৰ বিৰুদ্ধে বন্ধুত্বপূর্ণ মেচত হাৰিও অনুৰাগীৰ মন জয় কৰিলে ভাৰতীয় ফুটবল দলে, কাৰণ জানিলে আপুনিও হ'ব গৌৰৱান্বিত ! - VOICE 24x7\nবেলাৰুচৰ বিৰুদ্ধে বন্ধুত্বপূর্ণ মেচত হাৰিও অনুৰাগীৰ মন জয় কৰিলে ভাৰতীয় ফুটবল দলে, কাৰণ জানিলে আপুনিও হ'ব গৌৰৱান্বিত !\nশেহতীয়াকৈ বেলাৰুছ আৰু ভাৰতৰ ফুটবল দলৰ মাজত অনুষ্ঠিত মেচত ভাৰতীয় দলটো পৰাজিত হ'লেও তিনিগৰাকী ভাৰতীয় খেলুৱৈয়ে মন জয় কৰিছে ফুটবল অনুৰাগীৰ । মেচখন অনুষ্ঠিত হোৱাৰ পূর্বে তিনিজন ভাৰতীয় ফুটবলাৰে নিজৰ নিজৰ ধর্মীয় বিশ্বাস অনুসৰি কৰা প্ৰার্থনাৰ ফটো ইণ্টাৰনেটত ভাইৰেল হৈ পৰাৰ পাছতে অনুৰাগীসকলৰ মন জয় কৰিবলৈ সক্ষম হৈছে । ভাৰতীয় ফুটবল দলে টুইটাৰত পোষ্ট কৰা ফটোখনত এজন হিন্দু, এজন মুছলমান আৰু এজন খ্ৰীষ্ট্ৰান ফুটবলাৰে নিজৰ নিজৰ ধর্মীয় বিশ্বাস অনুসৰি প্ৰার্থনা কৰি থকা দেখা গৈছিল ।\nভাইৰেল হৈ পৰাৰ পাছতে তিনিজন খেলুৱৈৰ এই ফটোখনে ভাৰতৰ প্ৰকৃত আত্মা বহন কৰিছে বুলি মন্তব্য কৰিছে একাংশ অনুৰগীয়ে । আন একাংশই আকৌ এয়াই বৈচিত্ৰ্যৰ মাজত ঐক্য বুলি প্ৰকাশ কৰিছে । শনিবাৰে মানামাত খেলা আন্তঃৰাষ্ট্ৰীয় বন্ধুত্বপূৰ্ণ খেলত বেলাৰুছে দ্বিতীয়াৰ্ধত তিনিটা গ'ল দি ভাৰতক ৩-০ গ'লত পৰাস্ত কৰে।ভাৰতৰ বিৰুদ্ধে গ'ল কৰা বেলাৰুছৰ তিনিজন খেলুৱৈ হৈছে বাইকাউ আৰ্টচেম, আন্দ্ৰেই চালাভ আৰু হৰমিকা ভাৰেলী।\nএইবাৰ বিমানত উঠিব নোৱাৰিব আফগানিস্তানৰ মহিলা, কি নির্দেশ দিলে তালিবানে !
